Document ID: 31998D0596

31998D0596
L 286/56
SLUŽBENI LIST EUROPSKE UNIJE
ODLUKA KOMISIJE
od 14. listopada 1998.
o izmjeni Odluke Vijeća 97/602/EZ o popisu iz članka 3. stavka 1. drugog podstavka Uredbe (EEZ) br. 3254/91 i članka 1. stavka 1. točke (a) Uredbe Komisije (EZ) br. 35/97
(priopćena pod brojem dokumenta C(1998) 3064)
(98/596/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 3254/91 od 4. studenoga 1991. o zabrani uporabe stupica na području Zajednice i unošenja na područje Zajednice krzna i proizvoda dobivenih od određenih divljih životinjskih vrsta koje potječu iz zemalja u kojima ih love stupicama ili metodama zamki koje ne odgovaraju međunarodnim humanim standardima hvatanja stupicom (1), a posebno njezin članak 3. stavak 1. drugi podstavak,
budući da se Uredba Komisije (EZ) br. 35/97 od 10. siječnja 1997. o utvrđivanju odredaba o izdavanju potvrda za krzno i za robu obuhvaćenu Uredbom Vijeća (EEZ) br. 3254/91 (2), a posebno njezin članak 1. stavak 1. točka (a), primjenjuje samo u odnosu na uvoz krzna životinja koje nisu rođene i uzgojene u zatočeništvu iz zemalja koje se nalaze na popisu u Prilogu ovoj Odluci;
budući da popis utvrđen Odlukom Vijeća 97/602/EZ (3), kako je izmijenjena Odlukom Komisije 98/188/EZ (4), može biti samo prijelazne naravi; budući da bi ga trebalo izmijeniti čim se situacija promijeni, posebno u okolnostima obuhvaćenima člankom 3. stavkom 1. Uredbe (EEZ) br. 3254/91, kako se ne bi ometala trgovina krznom i proizvodima povezanim s krznom;
budući da je Komisija zaprimila obavijest od strane Republike Hrvatske kako je u toj zemlji zabranjena uporaba stupica;
budući da je, s učinkom od 1. srpnja 1997., Uredbom Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima (5), stavljena izvan snage i zamijenjena Uredba Vijeća br. 3626/82 (6); budući da je stoga odbor predviđen člankom 19. Uredbe (EEZ) br. 3626/82 zamijenjen odborom predviđenim člankom 18. Uredbe (EZ) br. 338/97;
budući da su mjere predviđene ovom Odlukom u skladu s mišljenjem odbora iz članka 5. Uredbe (EEZ) br. 3254/91,
DONIJELA JE OVU ODLUKU:
Članak 1.
Prilog Odluci Vijeća 97/602/EZ zamjenjuje se Prilogom ovoj Odluci.
Članak 2.
Ova Odluka stupa na snagu dvadesetog dana od dana objave u Službenom listu Europskih zajednica.
Članak 3.
Ova je Odluka upućena državama članicama.
Sastavljeno u Bruxellesu 14. listopada 1998.

Labels: 1
5
20